આ અગ્નિ પરિક્ષાનો એક પ્રસંગ, સ્ત્રી ઉપર યુગોથી થોપી દેવાયો છે.. હંમેશ સ્ત્રીની જ અગ્નિપરિક્ષા હોય છે .. પુરૂષની કેમ નહી ?? યુગોથી ચાલી આવતી આવી અનેક પરીક્ષાઓ પરિણિતા સ્ત્રીને, યા તો પતિ ને લીધે, યા તો સસરિયાને લીધે આત્મ વિલોપન કરવા પ્રેરે છે… ”સાસરીમાં બે ચાર વરસ સહન કર .. માં સીતાજીએ પણ સહન કર્યુ.. તો આપણી શું વિસાત?” વડીલોના આવા સલાહ સુચનથી બિચારી સહન કરવાની કોશીષ પણ કરે .. આખરે જાતે જ અગ્નિપરીક્ષા આપી આયખું ટુંકાવી દે છે..ક્યારેક વળી શ્વસુરપક્ષ જ ”હક્ક” થી એ ”ફરજ” નિભાવીને ક્યારેક શારીરિક તો ક્યારેક માનસિક અગ્નિમાં વહુને હોમતાં રહે છે..! એ શ્વસુરપક્ષના આ કાર્યમાં વધુ તો સ્ત્રીઓ સામેલ હોય છે એ પણ કેવી વિચિત્રતા..!!!!